CELEX: E2018J0006
Language: el
Date: 2019-05-14 00:00:00
Title: Απόφαση του Δικαστηρίου, της 14ης Μαΐου 2019, στην υπόθεση E-6/18 — Εποπτεύουσα Αρχή της ΕΖΕΣ κατά Ισλανδίας [Αθέτηση υποχρέωσης κράτους της ΕΖΕΣ — Μη μεταφορά στο εσωτερικό δίκαιο — Οδηγία 2014/52/ΕΕ]

19.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/7
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 14ης Μαΐου 2019
      στην υπόθεση E-6/18
      Εποπτεύουσα Αρχή της ΕΖΕΣ κατά Ισλανδίας
      
         [Αθέτηση υποχρέωσης κράτους της ΕΖΕΣ — Μη μεταφορά στο εσωτερικό δίκαιο — Οδηγία 2014/52/ΕΕ]
      
      (2019/C 315/08)
      Στην υπόθεση E-6/18, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να διαπιστωθεί ότι η Ισλανδία, μη θεσπίζοντας τα αναγκαία μέτρα για τη μεταφορά εντός της ταχθείσας προθεσμίας τής πράξης που μνημονεύεται στο σημείο 1α του παραρτήματος XX της συμφωνίας για τον Ευρωπαϊκό Οικονομικό Χώρο (οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον), όπως προσαρμόστηκε στη συμφωνία με το πρωτόκολλο 1 αυτής ή, εν πάση περιπτώσει, μη κοινοποιώντας τα εν λόγω μέτρα στην Εποπτεύουσα Αρχή της ΕΖΕΣ, παρέβη τις υποχρεώσεις που υπέχει δυνάμει της ως άνω πράξης και δυνάμει του άρθρου 7 της συμφωνίας· το Δικαστήριο, αποτελούμενο από τους Páll Hreinsson, πρόεδρο, Per Christiansen (εισηγητή) και Bernd Hammermann, δικαστές, εξέδωσε απόφαση στις 14 Μαΐου 2019, το διατακτικό της οποίας έχει ως εξής:
      Το Δικαστήριο:
      
                  1.
               
               
                  διαπιστώνει ότι η Ισλανδία, μη θεσπίζοντας τα αναγκαία μέτρα για τη μεταφορά εντός της ταχθείσας προθεσμίας τής πράξης που μνημονεύεται στο σημείο 1α του παραρτήματος XX της συμφωνίας για τον Ευρωπαϊκό Οικονομικό Χώρο (οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον), όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει δυνάμει της ως άνω πράξης και δυνάμει του άρθρου 7 της συμφωνίας·
               
            
                  2.
               
               
                  καταδικάζει την Ισλανδία στα δικαστικά έξοδα.